DECRETO APROBACIÓN PLAN PREVENCIÓN INCENDIOS FORESTAIS AGOSTO 2021
ADMINISTRACIÓN LOCAL — Municipal — Caldas de Reis (Outros documentos, notificacións e informacións públicas, 21/09/2021)

Por decreto de Alcaldía de data 09 de setembro de 2021 aprobouse inicialmente Plan Municipal de Prevención de Incendios, que a contiuación se transcribe. Ábrese o período de información pública durante vinte días hábiles, así mesmo, estará a disposición dos interesados no Taboleiro de Anuncios e na sede electrónica do concello https://caldasdereis.sedelectronica. gal ANTECEDENTES Decreto de Alcaldía de data 20 de xullo de 2020, polo que se aprobou inicialmente o Plan Municipal de Prevención de Incendios, elaborado por Raúl Vilela Darriba, colexiado nº 1258, e visado polo colexio oficial de enxeñeiros técnicos forestais de Galicia o 28/09/2019. Apertura dun período de información pública durante vinte días hábiles, mediante anuncio publicado no Boletín Oficial da Provincia nº 143, de 28 de xullo de 2020. Así mesmo, estivo a disposición dos interesados no Taboleiro de Anuncios e na sede electrónica do concello https://caldasdereis.sedelectronica. gal. Non formulándose alegacións, solicitouse informe preceptivo e vinculante á Dirección Xeral de defensa do Monte da Consellería de Medio Rural. O 10 de novembro de 2020, rexistro de entrada 5517, recibise o citado informe no que se conclúe”… Logo de revisar o documento enviado polo concello de Caldas de Reis, comprobouse que este fai referencia ao Plan de Actuación Municipal fronte a Incendios Forestais e non ao plan municipal de prevención e defensa contra os incendios forestais establecido no artigo 16 da Lei 3/2007, do 9 de abril….” O 1 de setembro de 2021 rexistro de entrada 1117, Dª Ranim Pantelimon Belton, en representación da empresa Sinergias Sostenibles Resiforest S. L. presenta un escrito no que manifesta”…Unha vez feita a revisión do Plan De Actuación Municipal fronte incendios Forestais presentado anteriormente, entrégase o seguinte Plan Municipal de Prevención e Defensa Contra Incendios Forestais de Caldas de Reis, segundo os criterios elaborados en colaboración con SEAGA e o IET.” Examinada a documentación que a acompaña, e de conformidade co establecido no artigo 16.5 da Lei 3/2007, de 9 de abril, de prevención e defensa contra os incendios forestais de Galicia e en artigo 21.1. s) da Lei 7/1985, de 2 de abril, Reguladora das Bases do Réxime Local, RESOLVO PRIMEIRO: Aprobar inicialmente o Plan Municipal de Prevención de Incendios, elaborado por Marcolina Ripado Contonente, colexiado nº 1258, de agosto 2021 SEGUNDO: Abrir un período de información pública durante vinte días hábiles, mediante anuncio no Boletín Oficial da Provincia. Así mesmo, estará a disposición dos interesados no Taboleiro de Anuncios e na sede electrónica do concello https://caldasdereis.sedelectronica. gal. TERCEIRO: Á vista das alegacións presentadas e informadas estas, solicitarase informe preceptivo e vinculante á Dirección Xeral de defensa do Monte da Consellería de Medio Rural, con carácter previo á súa aprobación definitiva por Decreto da Alcaldía. CUARTO: A aprobación definitiva remitirase ao Boletín Oficial da Provincia para a súa publicación por quince días. Así mesmo, estará a disposición dos interesados no Taboleiro de Anuncios e na sede electrónica do concello https://caldasdereis.sedelectronica. gal" En Caldas de Reis, O Alcalde-Presidente Documento datado e asinado dixitalmente á marxe